Lav et referat af nedenstående tekst:

Tekst:
Politiassistent Tommy Frank må leve med hørenedsættelse og kontant hyletone i sit venstre øre, efter at en kollega tilbage i september 2016 affyrede sit tjenestevåben lige ved siden af Tommys øre ved et uheld. Lige siden har Tommy ventet på at få sin arbejdsskadesag afgjort hos Arbejdsmarkedets Erhvervssikring. Søndag fortalte vi Tommy Franks historie på TV2 Nord, og det har nu sat skub i sagen. Tommy Frank har nu fået brev fra Arbejdsmarkedets Erhvervssikring. De skriver, at hans sag nu er sendt i høring hos de parter, der er kommet med oplysninger til sagen. Høringen løber til den 18. september, og Erhvervssikringen skriver, at de vil afgøre sagen kort derefter. - Jeg har skrevet til dem flere gange for at rykke dem for svar, men det er først, når der kommer tv ind over, at der sker noget. Det er sørgeligt, og det undrer mig, siger Tommy Frank, efter at han har læst brevet fra Arbejdsmarkedet Erhvervssikring. Erhvervssikring er i årevis blevet kritiseret for sine lange sagsbehandlingstider. Senest har Rigsrevisionen og Statsrevisorerne udtalt sin kritik i en rapport i slutningen af 2019. Konklusionen var, at der var bedring i sagsbehandlingstiderne, men at de stadig er for lange. Omkring 80 procent af sagerne bliver afgjort indenfor et år, men der er stadig mange der ligesom Tommy Frank må vente i årevis. Siden den rapport udkom er sagsbehandlingstiderne igen steget i sager som Tommy Franks, hvor sagen går om, fordi den bliver hjemvist fra Ankestyrelsen til en behandling hos Arbejdsmarkedet Erhvervssikring. - Der er flere der har skrevet til mig efter at jeg stod frem. Der er mange, der slås med det her system, siger Tommy Frank. TV2 Nord arbejder på at få en kommentar fra Beskæftigelsesminister Peter Hummelgaard Thomsen (S).

Referat:
Politiassistent Tommy Frank har i snart fire år ventet på, at hans arbejdsskadesag bliver afgjort. Efter at TV2 Nord er gået ind i sagen, lover Arbejdsmarkedets Erhvervssikring nu at afgøre hans sag hurtigt.